b"\n_START_ARTICLE_\nCova dels Muricecs\n_START_SECTION_\nSituaci\xc3\xb3 geogr\xc3\xa0fica i geol\xc3\xb2gica\n_START_PARAGRAPH_\nEn el municipi de Llimiana (Pallars Juss\xc3\xa0) a la vessant esquerra de la Noguera Pallaresa, el qual \xc3\xa9s un afluent del riu Ebre. El seu acc\xc3\xa9s no \xc3\xa9s de f\xc3\xa0cil circulaci\xc3\xb3, ja que s\xe2\x80\x99hi ha d\xe2\x80\x99arribar a trav\xc3\xa9s de la serralada del Montesc amb una al\xc3\xa7ada que pot arribar a vegades als 1700 m. L\xe2\x80\x99assentament que es troba a uns 560 m.s.n.m, est\xc3\xa0 situat prop l\xe2\x80\x99antiga carretera que va de Balaguer a Tremp (m\xc3\xa9s concretament als quil\xc3\xb2metres 52 i 53), aqu\xc3\xad s\xe2\x80\x99hauran de pujar unes escales tallades a la roca que porten cap a un penya-segat que en direcci\xc3\xb3 nord-oest despr\xc3\xa9s d'uns 200m porta, tot passant per un cam\xc3\xad, porta a l\xe2\x80\x99entrada de la cova.\n_START_SECTION_\nDescripci\xc3\xb3 de la cova\n_START_PARAGRAPH_\nEs tracta d\xe2\x80\x99un empla\xc3\xa7ament K\xc3\xa0rstic, a nivell de mesures i conformaci\xc3\xb3 del lloc tenim que l'entrada fa uns 3 m d\xe2\x80\x99ample per uns 4 m d\xe2\x80\x99alt, que es tracta d\xe2\x80\x99un petit vest\xc3\xadbul de 28m que desemboca, tot passant per un passad\xc3\xads llarg i estret estalagm\xc3\xadtic i estalact\xc3\xadtic,  a la \xe2\x80\x9cSala dels muricecs\xe2\x80\x9d, que \xc3\xa9s la cambra m\xc3\xa9s gran de la cova amb unes mesures de (25x18x9), es pot observar tamb\xc3\xa9 que han caigut molts blocs de pedra calc\xc3\xa0ria. Tamb\xc3\xa9 trobar\xc3\xadem un pis superior conformat per diverses galeries les que tamb\xc3\xa9 estarien poblades per diferent estalactites i estalagmites.\n_START_SECTION_\nHist\xc3\xb2ria arqueol\xc3\xb2gica\n_START_PARAGRAPH_\nEncara que molt coneguda pels habitants de la zona, la Cova dels Muricecs mai no havia sigut subjecte de cap investigaci\xc3\xb3 concreta, tan sols expedicions espeleol\xc3\xb2giques havien trepitjat aquest assentament. No ser\xc3\xa0 fins al 1964 quan el Dr. Joan Maluquer de Motes va dur a terme una \xc3\xbanica excavaci\xc3\xb3 amb companys i estudiants seus, no obstant, els seus resultats no estan completament publicats, el que si que podem trobar d\xe2\x80\x99aquesta intervenci\xc3\xb3 s\xc3\xb3n diferents materials cer\xc3\xa0mics ubicats en l\xe2\x80\x99edat del Bronze, aix\xc3\xad com una destral pulimentada, cer\xc3\xa0mica decorada i un derelicte de bronze, que es va poder observar que eren fruit d\xe2\x80\x99un espoli. _NEWLINE_El 1995 un organisme dependent de la Universitat de Barcelona, m\xc3\xa9s concretament el S.E.R.P (Seminaris d\xe2\x80\x99Estudi i Recerques Paleol\xc3\xadtiques) es va fer una an\xc3\xa0lisi molt m\xc3\xa9s exhaustiva del jaciment on, com podrem veure posteriorment, es van poder identificar tres nivells, el primer del Bronze mitj\xc3\xa0 i els altres dos que corresponen al Paleol\xc3\xadtic mitj\xc3\xa0."